ROMÂNIA                                                                                                                           PROIECT                                     
JUDEŢUL CĂLĂRAŞI                                                                              Nr. 13516 din 14.08.2026
CONSILIUL JUDEŢEAN CĂLĂRAŞI
HOTĂRÂRE
privind trecerea unui imobil, proprietate publică a Județului Călărași, 
din administrarea Consiliului Județean Călărași 
în administrarea Instituției Prefectului – Județul Călărași

        Consiliul Judeţean Călăraşi, întrunit în şedinţa ordinară din    .08.2026,


        Având în vedere: 

         - referatul de aprobare al Preşedintelui Consiliului Judeţean Călăraşi, înregistrat sub nr. 13517 din 14.08.2026;
            - adresele Instituției Prefectului – Județul Călărași nr. 257 din 13.01.2026 și 257 din 11.08.2026 înregistrate la Consiliul Județean Călărași sub nr. 401 din 13.01.2026, respectiv nr. 13299 din 11.08.2026; 

            - prevederile art. 866 - 869 din Codul Civil, adoptat prin Legea nr. 287/2009, republicat, cu modificările şi completările ulterioare;


          - prevederile art. 136 alin. (2) și (4) din Constituția României, republicată;

            - prevederile art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), 298 - 301 din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare;


        În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare,
HOTĂRĂŞTE:

         Art. 1. – Se aprobă trecerea unui imobilul înscris în Cartea funciară nr. 28312 UAT Călărași situat în municipiul Călărași, str. Bărăganului, nr. 9A, județul Călărași, având suprafață totală de teren de 3667 m.p. și suprafață construită totală de 985 m.p., având nr. de inventar 1.6.2.116 și valoare contabilă de 3.255.219,00 lei, din administrarea Consiliului Județean Călărași în administrarea Instituției Prefectului–Județul Călărași, pentru funcționarea Serviciului Public Comunitar de Pașapoarte Călărași și a Serviciului Public Comunitar Regim Permise de Conducere și Înmatriculare a Vehiculelor Călărași, pe toată  perioada funcționării acestor servicii.
            Art. 2. – Direcția Economică și Instituția Prefectului – Județul Călărași vor duce la îndeplinire prevederile prezentei hotărâri. 

            Secretarul General al Judeţului, prin Compartimentul Cancelarie Consiliu şi Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcţiei Economice și Compartimentului Patrimoniu.
 PREŞEDINTE,
 ec. Vasile ILIUȚĂ 
                                                                           AVIZEAZĂ,

                                                                                     SECRETARUL GENERAL AL JUDEŢULUI,                                                                                      

                                                                                                        Anca-Mirela ȘTEFĂNESCU
Nr.  


Adoptată la Călăraşi,

Astăzi      .08.2026,

Redactată de consilier, 
ec. Cristina DUMITRACHE, în 4 exemplare.
CONSILIUL JUDEŢEAN CĂLĂRAŞI

PREŞEDINTE

Nr. 13517 din 14.08.2026
REFERAT DE APROBARE
la proiectul de hotărâre privind trecerea unui imobil, proprietate publică a Județului Călărași, din administrarea Consiliului Județean Călărași
în administrarea Instituției Prefectului – Județul Călărași
Instituția Prefectului – Județul Călărași a solicitat Consiliului Județean Călărași identificarea și punerea la dispoziție a unor spații adecvate pentru desfășurarea activității Serviciului Public Comunitar de Pașapoarte Călărași și a Serviciului Public Comunitar Regim Permise de Conducere și Înmatriculare a Vehiculelor Călărași.

Solicitarea are la bază necesitatea asigurării unor condiții corespunzătoare pentru desfășurarea activității celor două servicii publice comunitare, în contextul creșterii constante a volumului de activitate și a numărului de cetățeni beneficiari ai serviciilor furnizate.

Totodată, în prezent, pentru asigurarea spațiilor necesare desfășurării activității celor două servicii publice comunitare este suportat un efort bugetar semnificativ de către Ministerul Afacerilor Interne, reprezentând cheltuieli aferente spațiilor utilizate.

În acest context, punerea la dispoziție a unui imobil aflat în patrimoniul județului Călărași, care poate fi utilizat pentru funcționarea celor două servicii, reprezintă o soluție oportună atât din perspectiva asigurării unor condiții adecvate pentru desfășurarea activității, cât și din perspectiva utilizării eficiente a patrimoniului public.

Astfel, urmare analizelor efectuate în cadrul Consiliului Județean Călărași am identificat ca fiind disponibil pentru a putea fi dat în administrare, imobilul înscris în Cartea funciară nr. 28312 UAT Călărași, situat în municipiul Călărași, str. Bărăganului nr. 9A, județul Călărași, având o suprafață totală de teren de 3.667 mp și o suprafață construită totală de 985 mp.

Prin darea în administrare a acestui imobil către Instituția Prefectului – Județul Călărași se urmărește asigurarea unui cadru adecvat pentru desfășurarea activității celor două servicii publice comunitare, cu respectarea cerințelor legale privind accesibilitatea, siguranța, protecția datelor și condițiile de lucru pentru personal și pentru cetățeni.

Având în vedere importanța mutării acestor două servicii, consider că se impune aprobarea dării în administrare Instituției Prefectului – Județul Călărași, a imobilului înscris în Cartea funciară nr. 28312 UAT Călărași, pentru funcționarea Serviciului Public Comunitar de Pașapoarte Călărași și a Serviciului Public Comunitar Regim Permise de Conducere și Înmatriculare a Vehiculelor Călărași, pe toată  perioada funcționării acestora.
În calitate de iniţiator al proiectului de hotărâre, în temeiul prevederilor art. 182 alin. (2) din Ordonanța de urgență a Guvernului nr. 57/2019 privind Codul administrativ, precum și ale art. 36 alin. (1) și alin. (8) lit. a) din Regulamentul de Organizare şi Funcţionare al Consiliului Judeţean Călăraşi, supun prezentul proiect dezbaterii şi votului consilierilor judeţeni.
PREŞEDINTE,

ec. Vasile ILIUȚĂ
Redactată de consilier, 

ec. Cristina DUMITRACHE
CONSILIUL JUDEŢEAN CĂLĂRAŞI                                                                                            AVIZAT,

DIRECȚIA ECONOMICĂ                                                                                                      VICEPREȘEDINTE,
Nr. 13518 din 14.08.2026                                                                                                         Laurențiu Dan IONESCU


                                                  RAPORT
la proiectul de hotărâre privind trecerea unui imobil, 

proprietate publică a Județului Călărași, din administrarea Consiliului Județean Călărași în administrarea Instituției Prefectului – Județul Călărași
 Direcţiei Economice şi i-a fost transmis, în conformitate cu prevederile art. 182 alin. (4) raportate la prevederile art. 136 alin. (8) lit. b) din Ordonanţa de urgenţă a Guvernului nr. 57/2019 privind Codul administrativ, precum şi ale art. 36 alin. (3) lit. a) şi b) din Regulamentul de Organizare şi Funcţionare a Consiliului Judeţean Călăraşi, proiectul de hotărâre privind trecerea unui imobil, proprietate publică a Județului Călărași, din administrarea Consiliului Județean Călărași în administrarea Instituției Prefectului – Județul Călărași. 

Instituția Prefectului – Județul Călărași a solicitat Consiliului Județean Călărași identificarea și punerea la dispoziție a unor spații adecvate pentru desfășurarea activității Serviciului Public Comunitar de Pașapoarte Călărași și a Serviciului Public Comunitar Regim Permise de Conducere și Înmatriculare a Vehiculelor Călărași.

Solicitarea are la bază necesitatea asigurării unor condiții corespunzătoare pentru desfășurarea activității celor două servicii publice comunitare, în contextul creșterii constante a volumului de activitate și a numărului de cetățeni beneficiari ai serviciilor furnizate.
Creșterea numărului de cetățeni care apelează la serviciile publice comunitare de pașapoarte, respectiv de permise de conducere și înmatriculare a vehiculelor, impune existența unor spații corespunzătoare, care să permită organizarea eficientă a fluxurilor de persoane și desfășurarea activității în condiții de siguranță și accesibilitate.

Darea în administrare a imobilului situat în municipiul Călărași, str. Bărăganului nr. 9A, reprezintă o măsură oportună, întrucât permite valorificarea unui imobil aflat în administrarea Consiliului Județean Călărași în scopul realizării unui interes public, respectiv asigurarea condițiilor necesare pentru funcționarea unor servicii publice destinate cetățenilor.

Totodată, măsura contribuie la reducerea efortului financiar aferent asigurării spațiilor pentru funcționarea celor două servicii publice comunitare și la utilizarea eficientă a patrimoniului public.

Darea în administrare se propune pe toată perioada funcționării Serviciului Public Comunitar de Pașapoarte Călărași și a Serviciului Public Comunitar Regim Permise de Conducere și Înmatriculare a Vehiculelor Călărași, urmând ca imobilul să fie utilizat exclusiv pentru destinația stabilită prin hotărârea Consiliului Județean Călărași.

Prin adoptarea proiectului de hotărâre nu se modifică dreptul de proprietate asupra imobilului, acesta rămânând în patrimoniul județului Călărași. Se modifică exclusiv titularul dreptului de administrare, imobilul urmând să fie transmis din administrarea Consiliului Județean Călărași în administrarea Instituției Prefectului – Județul Călărași, cu menținerea destinației de interes public.

Având în vedere cele prezentate, precum și necesitatea asigurării unor condiții corespunzătoare pentru desfășurarea activității Serviciului Public Comunitar de Pașapoarte Călărași și a Serviciului Public Comunitar Regim Permise de Conducere și Înmatriculare a Vehiculelor Călărași, apreciem că este oportună și necesară aprobarea proiectului de hotărâre, în forma propusă de inițiator, privind trecerea imobilului înscris în Cartea funciară nr. 28312 UAT Călărași, situat în municipiul Călărași, str. Bărăganului nr. 9A, județul Călărași, din administrarea Consiliului Județean Călărași în administrarea Instituției Prefectului – Județul Călărași.

Măsura propusă contribuie la asigurarea unui cadru adecvat pentru furnizarea serviciilor publice către cetățeni, la eficientizarea utilizării patrimoniului public și la diminuarea cheltuielilor aferente asigurării spațiilor necesare funcționării celor două servicii publice comunitare.

Măsura propusă are ca temei legal prevederile art. 866, 867, 868 şi 869 din Codul Civil, adoptat prin Legea nr. 287/2009, republicat, cu modificările şi completările ulterioare, ale art. 136 alin. (2) și (4) din Constituția României, republicată, precum și ale art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), 298, 299, 300 și art. 301 din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare. 

În conformitate cu prevederile legale precizate, supunem prezentul raport analizei Consiliului Judeţean Călăraşi.

ADMINISTRATOR PUBLIC,                                      COMPARTIMENT JURIDIC,                                                                                 ec. Paraschiva MUREȘANU


                                                      Pleşea Robert
CONSILIUL JUDEŢEAN CĂLĂRAŞI

Comisia de Studii, Prognoze Economico - Sociale, Buget – Finanţe
 şi Administrarea Domeniului Public şi Privat al Judeţului
AVIZ
la proiectul de hotărâre privind trecerea unui imobil, 

proprietate publică a Județului Călărași, din administrarea Consiliului Județean Călărași în administrarea Instituției Prefectului – Județul Călărași

    Comisiei de studii, prognoze economice-sociale, buget-finanţe şi administrarea domeniului public şi privat al judeţului i-a fost înaintat în conformitate cu prevederile art. 182 alin. (4) raportate la art. 125 din Ordonanţa de urgenţă a Guvernului nr. 57/2019 privind Codul administrativ, precum şi ale art. 16 alin. (1) lit. a), b), art. 22 pct. 1. lit. a) par. 11, art. 23, art. 36 alin. (3) lit. b), alin. (6) şi alin. (8) lit. c) din Regulamentul de Organizare şi Funcţionare al Consiliului Judeţean Călăraşi, i-a fost înaintat proiectul de hotărâre iniţiat de Preşedintele Consiliului Judeţean Călăraşi, privind trecerea unui imobil, proprietate publică a Județului Călărași, din administrarea Consiliului Județean Călărași în administrarea Instituției Prefectului – Județul Călărași.

       În şedinţa din data de    .08.2026, am luat în dezbatere proiectul de hotărâre, referatul de aprobare al iniţiatorului şi raportul de specialitate transmis spre analizare. potrivit dispoziţiilor art. 16 alin. (1) lit. a), b), art. 22 pct. 1. lit. a) par. 7, art. 23, art. 36 alin. (3) lit. b), alin. (6) şi alin. (8) lit. c) din Regulamentul de organizare şi funcţionare al Consiliului Judeţean Călăraşi.

     Din discuţiile care au avut loc s-a desprins concluzia că măsura propusă este necesară şi oportună.

       Cu privire la motivarea în drept a măsurii propuse, arătăm că hotărârea ce urmează a fi adoptată îşi găseşte suportul legal în prevederile prevederile art. 866, 867, 868 şi 869 din Codul Civil, adoptat prin Legea nr. 287/2009, republicat, cu modificările şi completările ulterioare, ale art. 136 alin. (2) și (4) din Constituția României, republicată, precum și ale art. 173 alin. (1) lit. c), d), alin. (4) lit. a), alin. (5) lit. a), art. 297 alin. (1) lit. a), 298, 299, 300 și art. 301 din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare.

     Votul nominal al Comisiei pentru Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului, asupra proiectului de hotărâre, se prezintă astfel:

                                     1. Gîdea Vasile

                                     2. Stoichici Ovidiu-Constantin



           
          3. Olteanu Dan

                                     4. Tîlpeanu Ilie

                                     5. Niculae Aurel

                                     6. Puşcaşu Ioan

                                     7. Paţurcă Roxana-Natalia

                                     8. Chiriţă Alexandru

                                     9. Ileana Dănuţ
      Observaţie: Nu au fost semnalate cazuri, la consilierii judeţeni prezenţi, de conflict de interese la votarea prezentului proiect de hotărâre.

      Pentru considerentele mai sus expuse, Comisia de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului, prezintă aviz favorabil/nefavorabil proiectului de hotărâre transmis cu .......voturi pentru, .......voturi contra şi......abţineri, din totalul de ......consilieri în funcţie care compun comisia şi ….. consilieri prezenţi. 
       Supunem dezbaterii şi votului consilierilor judeţeni prezentul aviz.

    PREŞEDINTE,



                                                          SECRETAR,
